turjo4nis/wikipedia-bn-dump-20250701 huggingface dataset:
লিট্টি

লিট্টি () হল  ভোজপুরি অঞ্চলের, যা  ভারতের বিহার পূর্ব উত্তর প্রদেশ ও নেপালের বার ও পারস জেলার জনপ্রিয় ও স্বাস্থ্যকর খাবার।  এটি মূলত গমের আটার লেচি বা বল যার ভিতরে ছাতু (ভাজা ছোলার আটা) এবং ভেষজ পাতাকুচি ও মশলার পুর ভরা থাকে। ঐতিহ্যগত ভাবে লিট্টি মাটির উনানে ঘুঁটে (গোবরের তৈরি),পরবর্তীকালে কাঠ বা কয়লার জ্বালালিতে পোড়ানো বা সেঁকা ও প্রচুর ঘিয়ে মাখানো হয়। যদিও লিট্টি রাজস্থানের 'বাতি' নামের এক খাবারের সঙ্গে প্রায়  ঘনিষ্ঠভাবে সম্পর্কিত, তবে এটি স্বাদে, গঠনে এবং প্রস্তুত প্রণালীতে সম্পূর্ণ ভিন্ন একটি খাবার।  লিট্টি দই, বেগুন ভর্তা, আলু ভর্তা, পাপড় এবং আচার সহযোগে গরম গরম পরিবেশন করা হয়।   তবে আধুনিক কালে অত্যাধুনিক ওভেনেও লিট্টি খুব সহজেই তৈরি করা যায়।

ভারতের ভোজপুরি অঞ্চলে মৌর্য যুগে উদ্ভুত 'লিট্টি' জনপ্রিয়তার কারণে আজও প্রচলিত এবং দীর্ঘ ভ্রমণপথে মানুষ সঙ্গে নিয়ে থাকে। বিহার-ঝাড়খণ্ডের এই জনপ্রিয় খাবারটি ক্রমশ কলকাতার জনজীবনের অঙ্গ হয়ে উঠেছে। মধ্য কলকাতার বিভিন্ন মোড়ে যেমন এর উপস্থিতি লক্ষ্য করা যায়।  এমনকি 'চোখা লিট্টি' আন্তর্জাতিক স্তরেও পৌঁছে গিয়েছে।

বিস্তারিত উপাদান তালিকা 

লেচি বা বল তৈরিতে—
 গমের আটা  (তিন কাপ)
 বেকিং পাউডার (এক চা চামচ)
 জোয়ান (১/২ চা চামচ)
 লবণ (স্বাদ অনুসারে)
 ঘি (তিন টেবিল চামচ)
 জল (প্রয়োজন অনুসারে)

পুর তৈরিতে—
 ছোলার ছাতু(২ কাপ)
 পিঁয়াজ(সূক্ষ্মভাবে কাটা) (১ টেবিল  চামচ)
 কাঁচা লঙ্কা (সূক্ষ্মভাবে কাটা) (২টি)
 ধনেপাতা (সূক্ষ্মভাবে কাটা) (৩ টেবিল চামচ)
 আদা কুচি (সূক্ষ্মভাবে কাটা) (১ টেবিল চামচ)
 রসুন কুচি (সূক্ষ্মভাবে কাটা) (৩ কোয়া,১ টেবিল চামচের সমান)
 কালোজিরা (১/৪ চামচ)
 জোয়ান (১/৪ চামচ)
 আমের আচার (টক ঝাল) (১ টেবিল চামচ)
 লবণ (প্রয়োজন অনুসার)
 লেবুর রস (১/২)

চোখা তথা ভর্তা তৈরিতে— 
 বেগুন (বড় সাইজ ১ টি)
 সিদ্ধ আলু (২ টি)
 টমেটো (২ টি)
 কাঁচা লঙ্কা গোটা (২ টি)
 রসুনের গোটা দানা বা কোয়া (৭টি)
 সরিষার তৈল (প্রয়োজন অনুসার)
 লেবুর রস (১/২)

রন্ধনপ্রণালী

প্রথমে আটার লেচি বা বল তৈরিতে সমস্ত পরিমাণমত উপকরণ একত্রে মিশিয়ে জল দিয়ে ভালো করে মেখে আটা তালটির উপরে অল্প সরিষার তেল লাগিয়ে কিছুক্ষণ রেখে দিতে হবে।
এরপর পুর বানানোর জন্য ২ কাপ ছোলার ছাতুর সঙ্গে মশলা সহ  সব উপকরণ একত্রে মিশিয়ে, মিশ্রণে অল্প অল্প জল ছিটিয়ে এমন ভাবে মাখতে হবে যেন মুঠি করলে দলা হয় আবার অল্প চাপলেই ভেঙ্গে ঝুরঝুরে হয়ে যায়।
মেখে রাখা আটার তাল থেকে রুটির মতো লেচি নিয়ে বাটির আকারে গড়ে মাঝখানে ছাতুর মিশ্রণে বানানো পুর ভরে মুখ বন্ধ করে দিতে হবে।
কয়লা বা কাঠের উনানে ঢিমে আঁচে বানানো লিট্টি গুলি ঘুরিয়ে ঘুরিয়ে সেঁকে নিতে হবে। এছাড়াও, গ্যাসের উনানে ননস্টিক পিঠা প্যানে ঘি মাখিয়ে লিট্টি গুলি তৈরি করে নেওয়া যায়।
লিট্টি সেঁকার সময় চোখা ও চাটনি তৈরি করে নেওয়া যায়।
চাটনির জন্য ধনেপাতা, কাঁচা লঙ্কা, নুন একত্রে বেঁটে নিয়ে তার সাথে লেবুর রস মিশিয়ে নিলেই তৈরি।
চোখা তৈরির সময় অবশ্য বেগুন অল্প অল্প কেটে, ওর মধ্যে রসুন কোয়া ও কাঁচা লঙ্কা দিয়ে বেগুন টিকে ও টমেটোকে সরিষার তেল মাখিয়ে আগুনে পুড়িয়ে নিতে হবে। খোসা ছাড়িয়ে সেদ্ধ করা আলুর সঙ্গে প্রয়োজন মত লবণ, সরিষার তেল ও লেবুর রসসহ সব উপকরণ ভালভাবে চটকে মাখিয়ে নিলে চোখা বা বেগুন ভর্তা তৈরি হয়ে যাবে।  
 লিট্টিগুলি ভালো করে সেঁকা হলে হাতের তালুর দ্বারা অল্প চাপ দিয়ে ভেঙ্গে ঘি সহযোগে চোখা, চাটনি, ভাজা লঙ্কার সাথে গরম গরম লিট্টি পরিবেশন করা যায়।

আরো দেখুন 

 ভোজপুরি খাবার

তথ্যসূত্র 

ভিডিও ক্লিপযুক্ত নিবন্ধ
উত্তরপ্রদেশী রন্ধনশৈলী
বিহারি রন্ধনশৈলী
ঝাড়খণ্ডি রন্ধনশৈলী
ভারতীয় গমের পদ
টি জি কমলা দেবী

টি জি কমলা দেবী (জন্ম নাম থোটা গোবিন্দাম্মা; ২৯শে ডিসেম্বর ১৯৩০– ১৬ই আগস্ট ২০১২), যিনি কমলা চন্দ্র বাবু নামেও পরিচিত, ছিলেন একজন ভারতীয় ডাবিং শিল্পী, নেপথ্য সঙ্গীতশিল্পী এবং অভিনয়শিল্পী। তিনি প্রাথমিকভাবে তেলুগু চলচ্চিত্র এবং পাশাপাশি কয়েকটি তামিল চলচ্চিত্রে অবদান রেখেছিলেন। তিনি একজন প্রাক্তন পেশাদার স্তরের বিলিয়ার্ডস খেলোয়াড়ও ছিলেন এবং তিনি দুবার ভারতীয় মহিলা বিলিয়ার্ডস খেতাব জিতেছিলেন। তিনি ২০১২ সালের ১৬ই আগস্ট চেন্নাইতে স্বল্প রোগভোগের পর মারা যান।

জীবনী
তিনি অন্ধ্র প্রদেশের চিত্তুর জেলার কারবেতিনগরমে জন্মগ্রহণ করেন। জন্মের পরে তাঁর আসল নাম ছিল থোটা গোবিন্দাম্মা। চলচ্চিত্র শিল্পে প্রবেশের পর তিনি নিজের নাম পরিবর্তন করে টি জি কমলা দেবী রাখেন। তাঁর নামের আদ্যক্ষর "টি. জি." আসলে তাঁর জন্ম নামের বদলে বসেছে। তিনি ১৯৪৬ সালে আভুলা চন্দ্র বাবুকে বিয়ে করেন এবং তাঁদের পুত্রের নাম ছিল আভুলা জয়চন্দর।

চলচ্চিত্র জীবন

অভিনয়
তিনি একটি নাট্য দলে যোগ দিয়েছিলেন এবং কিছু পুরুষ ও মহিলা চরিত্রে অভিনয় করেছিলেন। নাটকে অভিনয়ের জন্য তিনি অনেক পদক পেয়েছিলেন। এরপরে তিনি চলচ্চিত্র জগতে চলে আসেন এবং প্রায় ৩০টি চলচ্চিত্রে অভিনয় করেন। সেগুলির বেশিরভাগই ছিল ছোটখাটো চরিত্রে। এছাড়াও তিনি একজন সুপরিচিত মঞ্চ অভিনেতা ছিলেন এবং বেশ কয়েকটি নাটক ও নাটিকায় অভিনয় করেছিলেন।

সঙ্গীত শিল্পী
তিনি তেলুগু এবং তামিল চলচ্চিত্রে বেশ কয়েকটি গান গেয়েছেন। একটি তেলুগু-তামিল চলচ্চিত্র পাতাল ভৈরবী, যেখানে তিনি তেলুগুতে 'ইতিহাসম ভিনারা' এবং তামিল সংস্করণে 'ইতিহাসম কায়েতাররা' গেয়েছেন।

ডাবিং শিল্পী
এছাড়াও তিনি একজন জনপ্রিয় ডাবিং শিল্পী ছিলেন। তিনি পদ্মিনী রামচন্দ্রন, বি. সরোজা দেবী, ললিতা এবং আরও অনেকের জন্য ডাবিংয়ে কণ্ঠ দিয়েছেন।

কিউ ক্রীড়া (বিলিয়ার্ডস)
কমলা ছিলেন ভারতের প্রথম দিকের মহিলা কিউ ক্রীড়া খেলোয়াড়দের একজন। ১৯৫৪ সালে যখন তৎকালীন স্নুকার বিশ্ব চ্যাম্পিয়ন হোরাস লিন্ড্রাম অন্ধ্র মহাসভার আমন্ত্রণে চেন্নাই সফর করছিলেন, তখন পরিস্থিতির কারণে কমলা কিউ (বিলিয়ার্ড খেলার লাঠি) তুলে নেন এবং শ্রীমতী লিন্ড্রাম খেলার জন্য একজন মহিলা প্রতিপক্ষ পেয়ে যান। শীঘ্রই, তিনি রাজ্য এবং জাতীয় পর্যায়ের প্রতিযোগিতায় খেলার পথ তৈরি করে নেন। তারপর থেকে, তিনি চেন্নাই, বিজয়ওয়াড়া এবং বেঙ্গালুরুতে (তখন ব্যাঙ্গালোর) পুরুষদের সাথে প্রতিদ্বন্দ্বিতা করে সেই সময়ে একমাত্র মহিলা খেলোয়াড় হিসেবে বিলিয়ার্ডস ও স্নুকারে বিভিন্ন উন্মুক্ত প্রতিযোগিতায় খেলেছিলেন। তিনি ১৯৯১ এবং ১৯৯৫ সালে ভারতীয় জাতীয় বিলিয়ার্ডসে মহিলাদের শিরোপা জিতেছিলেন। তৎকালীন বিশ্ব বিলিয়ার্ডস চ্যাম্পিয়ন বব মার্শালের সাথে বেঙ্গালুরু এবং মহীশূরে প্রদর্শনী ম্যাচ খেলার অনন্য সুযোগ পেয়েছিলেন তিনি। তিনি তামিলনাড়ু রাজ্যের প্রতিনিধিত্ব করে ৬২ এবং ৬৬ বছর বয়সে বিলিয়ার্ডসে জাতীয় শিরোপা জিতেছিলেন।

পুরস্কার
 অন্ধ্র প্রদেশ নাটক অকাদেমি তাঁকে নাটক কলা প্রপূর্ণা প্রদান করেছিল।

শিরোনাম সমূহ
 জাতীয় বিলিয়ার্ডস চ্যাম্পিয়ন: ১৯৯১, ১৯৯৫

চলচ্চিত্রের তালিকা

তথ্যসূত্র

বহিঃসংযোগ
 
 - টি জি কমলা দেবী পাতাল ভৈরবী চলচ্চিত্রে নৃত্য এবং সঙ্গীত পরিবেশন করেছেন

১৯৩০-এ জন্ম
২০১২-এ মৃত্যু
ভারতীয় নেপথ্য গায়িকা
ভারতীয় চলচ্চিত্র অভিনেত্রী
ভারতীয় কণ্ঠাভিনেত্রী
তেলুগু নেপথ্য সঙ্গীতশিল্পী
অন্ধ্রপ্রদেশের সঙ্গীতশিল্পী
২০শ শতাব্দীর ভারতীয় সঙ্গীতশিল্পী
২০শ শতাব্দীর ভারতীয় অভিনেত্রী
তেলুগু চলচ্চিত্র অভিনেত্রী
২০শ শতাব্দীর ভারতীয় গায়িকা
অন্ধ্রপ্রদেশের নারী সঙ্গীতজ্ঞ
অন্ধ্রপ্রদেশের অভিনেত্রী
চিত্তুর জেলার ব্যক্তি
বিনিসুতোয়

বিনিসুতয় (ইংরেজি নাম: Binisutoy: Without Strings) হল ২০২১ সালে মুক্তিপ্রাপ্ত বাংলা ভাষার নাট্য চলচ্চিত্র। যা অতনু ঘোষ পরিচালিত এবং সন্দীপ আগরওয়াল প্রযোজিত। মুখ্য চরিত্রে আছেন ঋত্বিক চক্রবর্তী এবং জয়া আহসান।

পটভূমি 
কাজল এবং শ্রাবনী, ত্রিশের দশকের মাঝামাঝি দুই ব্যক্তি, একটি রিয়েলিটি গেম শো অডিশনে দেখা হয়। সাধারণ ব্যাকগ্রাউন্ড তাদের দ্রুত বন্ধন তৈরি করতে সাহায্য করে। একটি অদ্ভুত দুর্ঘটনায় শ্রাবনী আহত হয় এবং কাজল তাকে ডাক্তারের কাছে নিয়ে যায়। পথে, তারা তাদের জীবনের দুটি আকর্ষণীয় গল্প ভাগ করে নেয়। চিত্তাকর্ষক মানব নাট্য তাদের মধ্যে একটি বিদ্রূপাত্মক ঝগড়ার মধ্যে শেষ হয়।

অভিনয় শিল্পী 

 ঋত্বিক চক্রবর্তী - কাজলের চরিত্রে
 জয়া আহসান - শ্রাবণী চরিত্রে 
 চান্দ্রেয়ী ঘোষ - জেনির চরিত্রে
 দ্যুতি মৈত্র - কহন চরিত্রে সমন্তক
 কৌশিক সেন - মামাত ভাইয়ের চরিত্রে

পুরস্কার 

 কেরালা আন্তর্জাতিক চলচ্চিত্র উৎসব 
 মাদ্রিদ ফিল্ম ফেস্টিভ্যাল
 ঔরঙ্গাবাদ আন্তর্জাতিক চলচ্চিত্র
 টুলুস ভারতীয় চলচ্চিত্র উৎসব
 "ওয়েস্ট বেঙ্গল ফিল্ম জার্নালিস্ট অ্যাসোসিয়েশন" কর্তৃক সেরা অভিনেত্রী নির্বাচিত হন জয়া আহসান।

তথ্যসূত্র

বহিঃসংযোগ 

 
 

২০২১-এর চলচ্চিত্র
বাংলা ভাষার ভারতীয় চলচ্চিত্র
বাংলা ভাষার চলচ্চিত্র
অতনু ঘোষ পরিচালিত চলচ্চিত্র
২০২০-এর দশকের বাংলা ভাষার চলচ্চিত্র
ভারতীয় নাট্য চলচ্চিত্র
২০১০-এর দশকের বাংলা ভাষার চলচ্চিত্র
শতজিৎ রানা

জেনারেল শতজিৎ শমশের জং বাহাদুর রানা (১৯৩৪-২০০৭) ১৯৮৭ সাল থেকে ১৯৯১ সাল পর্যন্ত নেপালি সেনাবাহিনী প্রধান ছিলেন। তিনি ১৯৫৩ সালে ব্রিটেনের স্যান্ডহার্স্ট সামরিক প্রশিক্ষণ একাডেমীতে যোগ দিয়েছিলেন এবং নেপালি সেনাবাহিনীতে কমিশন পেয়েছিলেন ১৯৫৫ সালের ২২শে জুলাই। তিনি ছিলেন দ্বিতীয় নেপালি ব্যক্তি যিনি যুক্তরাজ্য থেকে সামরিক প্রশিক্ষণ নিয়েছিলেন। তিনি সেনাবাহিনীতে মোট ৩৬ বছর চাকরি করার পর ১৯৯১ সালের ১৫ মে তারিখে অবসরে যান এবং এরপর তাকে বার্মা (বর্তমানে মায়ানমার) তে নেপালের রাষ্ট্রদূত হিসেবে নিয়োগ দেয় নেপালের সরকার, এছাড়া তিনি ভিয়েতনামেও নেপালের রাষ্ট্রদূত হিসেবে কাজ করেছিলেন।

তথ্যসূত্র

নেপালি জেনারেল
১৯৩৪-এ জন্ম
২০০৭-এ মৃত্যু
ভারতে নেপালি প্রবাসী
নেপালে ক্যান্সারে মৃত্যু
অফিসার্স অব দি অর্ডার অব দ্য ব্রিটিশ এম্পায়ার
বেনারস হিন্দু বিশ্ববিদ্যালয়ের প্রাক্তন শিক্ষার্থী
নেপালি হিন্দু
প্রতিমা দেবী (কন্নড় অভিনেত্রী)

প্রতিমা দেবী (৯ই এপ্রিল ১৯৩৩ – ৬ই এপ্রিল ২০২১) একজন ভারতীয় অভিনেত্রী ছিলেন। কন্নড় চলচ্চিত্রে কাজের জন্য তিনি বিশেষ ভাবে পরিচিত। ১৯৪৭ সালের চলচ্চিত্র কৃষ্ণলীলায় অভিনয়ের মাধ্যমে তিনি আত্মপ্রকাশ করেন। তিনি জগন্মোহিনী (১৯৫১) চলচ্চিত্রে প্রথম মুখ্য ভূমিকায় অভিনয় করেছিলেন। এটি প্রথম কন্নড় ছবি, যেটি বক্স-অফিসে ১০০ দিন পূর্ণ করেছিল। তিনি ৬০টিরও বেশি চলচ্চিত্রে অভিনয় করেছেন।

জীবনী 
প্রতিমা দেবী ১৯৩৩ সালের ৯ই এপ্রিল কাল্লাদকা শহরে জন্মগ্রহণ করেন। এই শহরটি পূর্ববর্তী মাদ্রাজ প্রেসিডেন্সির দক্ষিণ কানাড়া অঞ্চলে (বর্তমানে কর্ণাটক) অবস্থিত। তাঁর জন্ম নাম ছিল মোহিনী। তাঁর বাবা ও মায়ের নাম ছিল যথাক্রমে উপেন্দ্র শেনয় এবং সরস্বতীবাই। তিনি বাবা মায়ের চার সন্তানের মধ্যে চতুর্থ ছিলেন। চার বা পাঁচ বছর বয়সে তিনি তাঁর বাবাকে হারিয়েছিলেন; এরপর পরিবারটি প্রথমে ম্যাঙ্গালোরে এবং তারপর আহমেদাবাদ চলে যায়। সেখানে তাঁর জামাইবাবু বুনানি দ্বারা প্রস্তুত কাপড়ের একটি ব্যবসা চালাতেন। এরপর তাঁরা উড়ুপিতে বসবাস শুরু করেন। এইখানেই তিনি চলচ্চিত্র দেখার প্রতি আকৃষ্ট হন। এম. এস. সুব্বুলক্ষ্মীর ১৯৪১ সালের তামিল চলচ্চিত্র সাবিত্রীতে নারদের চরিত্রে অভিনয় দেখে তিনি অভিনয়জীবনের প্রতি গভীরভাবে আকৃষ্ট হন।

কৃষ্ণলীলা (১৯৪৭) চলচ্চিত্রে প্রবেশের আগে তিনি ১১ বছর বয়সে পেশাদার থিয়েটারে যোগ দেন। এই চলচ্চিত্রে, তিনি কেম্পরাজ উরসের সাথে অভিনয় করেন এবং এরই সেটে তাঁর ভাবী স্বামী ডি. শঙ্কর সিং এর সাথে দেখা হয়। তিনি ১৯৫১ সালে জগন্মোহিনী চলচ্চিত্রে প্রথম মুখ্য ভূমিকায় অভিনয় করেছিলেন। এটি প্রথম কন্নড় ছবি, যেটি বক্স-অফিসে ১০০ দিন পূর্ণ করেছিল। মেকআপ সুবান্নার পাশাপাশি দাল্লালি (১৯৫২) তাঁর আরেকটি বড় সাফল্য। তিনি যে সব ছবিতে অভিনয় করেছেন তার অধিকাংশই মহাত্মা ফিল্মসের ব্যানারে তাঁর স্বামীর প্রযোজনায় নির্মিত।

তাঁর চারটি সন্তান ছিল: পুত্র রাজেন্দ্র সিং বাবু, যিনি ছিলেন একজন চলচ্চিত্র পরিচালক। এছাড়া সংগ্রাম সিং এবং জয়রাজ সিং। এছাড়া কন্যা বিজয়লক্ষ্মী সিং ছিলেন একজন অভিনেত্রী এবং প্রযোজক। ২০২১ সালের ৬ই এপ্রিল মহীশূরের সরস্বতীপুরায় নিজের বাসভবনে ৮৮ বছর বয়সে তিনি মারা যান।

চলচ্চিত্রের তালিকা

 কৃষ্ণলীলা (১৯৪৭)...গোপী
 শিব পার্বতী (১৯৫০)
 জগন্মোহিনী (১৯৫১)
 শ্রী শ্রীনিবাস কল্যাণ (১৯৫২)
 দাল্লালি (১৯৫২)
 চঞ্চলা কুমারী (১৯৫৩)
 মুত্তিদেল্লা চিন্না (১৯৫৪)
 মাদিদ্দুন্নু মহারায়া (১৯৫৪)
 শিবশরণে নাম্বেক্কা (১৯৫৫)
 প্রভুলিঙ্গ লীলে (১৯৫৭)
 মঙ্গল সূত্র (১৯৫৯)
 শিবলিঙ্গ সাক্ষী (১৯৬০)
 রাজা সত্যব্রত (১৯৬১)
 ভক্ত চেঠা (১৯৬১)...গৌরী
 শ্রী ধর্মস্থল মহাত্মে (১৯৬২)
 পালিগে বন্দদ্দে পঞ্চামৃত (১৯৬৩)
 পাতাল মোহিনী (১৯৬৫)
 নাগারহাভু (১৯৭২)
 নাগকন্যে (১৯৭৫)
 নারদ বিজয় (১৯৮০)
 ভারি ভরজারি বেটে (১৯৮১)
 ধরণী মন্ডলা মধ্যদলগে (১৯৮৩)
 রামা শামা ভামা (২০০৫)

পুরস্কার
 ২০০১–০২: কর্ণাটক সরকার দ্বারা ডাঃ রাজকুমার পুরস্কার

তথ্যসূত্র

বহিঃসংযোগ 
 

১৯৩৩-এ জন্ম
২০২১-এ মৃত্যু
উড়ুপি জেলার ব্যক্তি
ভারতীয় চলচ্চিত্র অভিনেত্রী
কন্নড় চলচ্চিত্র অভিনেত্রী
কন্নড় অভিনেত্রী
২০শ শতাব্দীর ভারতীয় অভিনেত্রী
পালং পনির

পালং পনির একটি ভারতীয় খাবার। এটি পালং শাকের লেই ও পনির দিয়ে তৈরি করা হয়। পালং শাককে হিন্দি, মারাঠি, গুজরাটি এবং অন্যান্য ভারতীয় ভাষায় পালক বলা হয়।

পালং পনির এবং শাক পনির এই দুটি শব্দ কখনও কখনও রেস্তোরাঁগুলিতে পরস্পর পরিবর্তনযোগ্যভাবে ব্যবহৃত হয়। সাধারণভাবে শাক পনির কিন্তু পালং পনির থেকে আলাদা। শাক পনিরে অন্যান্য সবুজ শাক যেমন, সরিষার শাকও থাকে। সেখানে পালং পনিরে শুধুমাত্র পালং শাকই থাকে। ভারতীয় উপমহাদেশের রাস্তার পাশের রেস্তোরাঁগুলি যেগুলি সাধারনত 'ধাবা' নামে বেশি পরিচিত সেই সব রেস্তোরাঁগুলিতে বেশিরভাগ মানুষই পালং পনিরের স্বাদ নিতে ভীড় করেন। এর অন্যতম কারণ হলো এই সব রেস্তোরাঁগুলি পালং পনির জন্য বিশেষভাবে পরিচিত। পালং পনির পুষ্টিতে ভরপুর একটি খাবার। পালং শাক পুষ্টিগুণসম্পন্ন এর সঙ্গে পুষ্টিযুক্ত পনির মেশানোর ফলে এই খাবারের পুষ্টিগুণ বেড়ে যায়।

প্রস্তুতি 
পালং পনির তৈরির জন্য প্রথমে পালং শাক সিদ্ধ করে চটকে পালং শাকের লেই প্রস্তুত করা হয়। তারপর এতে টুকরো টুকরো করে কাটা টমেটো এবং পেঁয়াজ ভাজা মেশানো হয়। পনিরের ভাজা টুকরোগুলি এরপর ঐ মিশ্রণে যোগ করা হয়। পালং পনিরে সাধারণত আদা, রসুন, টমেটো, গরম মসলা, হলুদ, লঙ্কার গুঁড়ো এবং জিরা মশলা হিসাবে দেওয়া হয়ে থাকে।

পরিবেশন 

পালং পনির সাধারণত আটার রুটি, নান, পরোটা, ভুট্টার রুটি বা সেদ্ধ ভাতের সঙ্গে গরম অবস্থায় পরিবেশন করা হয়। ঐতিহ্যগতভাবে খাবারের থালার পাশে কাঁচা পেঁয়াজ সহকারে পালং পনির পরিবেশন করা হয়ে থাকে। সাম্প্রতিক বছরগুলিতে পালং পনিরের রন্ধনশৈলীতে কিছু বৈচিত্র্যও এসেছে। যেমন জুলাই ২০২০ সালে ব্যাঙ্গালোর-ভিত্তিক একজন ফুড ব্লগার পালং পনির ইডলির এক বৈচিত্র্যপূর্ণ রন্ধনশৈলী পোস্ট করেছিলেন। উত্তর এবং দক্ষিণ ভারতীয় খাবারের এই রকম অস্বাভাবিক সংমিশ্রণ সম্পর্কে এই পালং পনির ইডলির বৈচিত্র্য থালিটি টুইটার এবং ইনস্টাগ্রামে নতুন ধরনের কথোপকথনের জন্ম দিয়েছে। ২০২০ সালের সেপ্টেম্বরে মাসে ভিয়েতনাম ভিত্তিক পিৎজা ৪পি নামে এক সংস্থা আন্তর্জাতিক শান্তি দিবসের সম্মানে অনন্য এক বৈচিত্র্যপূর্ণ পিৎজা তৈরি করেছেন। এই পিৎজাটির বৈচিত্রগুলির মধ্যে একটি ছিল পালং পনির-চাপলি কাবাব পিৎজা যা ভারত ও পাকিস্তানের মধ্যে শান্তির প্রতীক হিসাবে মনে করা হয়।

তথ্যসূত্র

ভারতীয় রন্ধনশৈলী
ভারতীয় তরকারি
পাঞ্জাবি রন্ধনশৈলী
উত্তরপ্রদেশী রন্ধনশৈলী
পাকিস্তানি রন্ধনশৈলী
তরকারি
ভারতীয় পনিরের পদ
ভারতের নিরামিষ পদ
পালং শাকের পদ
উত্তর ভারতীয় রন্ধনশৈলী
গুজরাতি রন্ধনশৈলী
মহারাষ্ট্রীয় রন্ধনশৈলী
রাজস্থানি রন্ধনশৈলী
পপুলার ফ্রন্ট অফ ইন্ডিয়া

পপুলার ফ্রন্ট অফ ইন্ডিয়া বা পিএফআই (PFI) হল ভারতের একটি ইসলামি রাজনৈতিক এবং সামাজিক সংগঠন। এটি ভারতে ক্রমবর্ধমান মুসলিমবিদ্বেষী হিন্দুত্ববাদী গোষ্ঠীগুলির প্রতিক্রিয়ায় ২০০৬ সালে গঠিত হয়। ২০২২ সালের ২৮ সেপ্টেম্বর ভারতের স্বরাষ্ট্রমন্ত্রনালয় বেআইনি কার্যকলাপ প্রতিরোধ আইনের (UAPA) অধীনে সংগঠনটিকে পাঁচ বছরের জন্য নিষিদ্ধ ঘোষণা করে। 

২০০৬ সালে সংগঠনটি কর্ণাটক ফোরাম ফর ডিগনিটি (KFD) ও ন্যাশনাল ডেভেলপমেন্ট ফ্রন্ট (NDF)- এর একীভূতকরণের মাধ্যমে প্রতিষ্ঠিত হয়েছিল। এটি নিজেকে "ন্যায়বিচার, স্বাধীনতা ও নিরাপত্তা নিশ্চিত করতে জনগণের ক্ষমতায়নের জন্য প্রতিশ্রুতিবদ্ধ একটি নব্য-সামাজিক আন্দোলন" হিসেবে বর্ণনা করে।  সংগঠনটি মুসলিম সংরক্ষণের পক্ষেও কথা বলে। ২০১২ সালে এটি নিরপরাধ নাগরিকদের আটক করার জন্য UAPA আইনের কথিত ব্যবহারের বিরুদ্ধে বিক্ষোভ পরিচালনা করে। 

পিএফআইয়ের বিরুদ্ধে বিজেপি শাসিত ভারতের সরকার প্রায়ই দেশবিরোধী ও বিভিন্ন অসামাজিক কার্যকলাপে জড়িত থাকার অভিযোগ আনে। ২০১২ সালে কেরালা সরকার দাবি করে যে, এটি নিষিদ্ধ সন্ত্রাসী সংগঠন স্টুডেন্টস ইসলামিক মুভমেন্ট অফ ইন্ডিয়া (সিমি), ইন্ডিয়ান মুজাহিদিনের একটি সহযোগী সংগঠনের পুনরুত্থান। তবে সংগঠনটি সর্বদা নিজেকে ভারতীয় সংবিধান মতে অধিকার আদায়ে আন্দোলনকারী একটি সংগঠন হিসেবে বর্ণনা করে। 

পিএফআই প্রায়ই কেরালা ও কর্ণাটকের কিছু অংশে রাষ্ট্রীয় স্বয়ংসেবক সংঘের (আরএসএস) সাথে সহিংস সংঘর্ষে লিপ্ত হয়। এর বিরোধীরা অভিযোগ করে যে, পপুলার ফ্রন্টের তালেবান ও আল-কায়েদার মতো জিহাদি সংগঠনগুলির সাথে  সম্পর্ক রয়েছে। তবে  সংগঠনটি এমন অভিযোগ সর্বদা প্রত্যাখ্যান করে।   সমাজের বিভিন্ন বিভাগকে পূরণ করার জন্য ন্যাশনাল উইমেনস ফ্রন্ট (NWF) ও ক্যাম্পাস ফ্রন্ট অফ ইন্ডিয়া (CFI)  ছাড়াও সংগঠনটির বিভিন্ন শাখা রয়েছে।

তথ্যসূত্র

 ↑ Dhar, Sujoy

২০০৬-এ ভারতে প্রতিষ্ঠিত
ভারত ভিত্তিক রাজনৈতিক সংগঠন
ভারত ভিত্তিক ইসলামি সংগঠন
ভারতে উগ্র ডানপন্থী রাজনীতি
ভারতীয় মুজাহিদিন
ইসলামী ফ্রন্ট সংগঠন
ভারত কর্তৃক সন্ত্রাসী হিসেবে চিহ্নিত সংগঠন
ক্যাম্পাস ফ্রন্ট অফ ইন্ডিয়া

ক্যাম্পাস ফ্রন্ট অফ ইন্ডিয়া (সিএফআই) হল একটি ইসলামি ছাত্র সংগঠন, যা পপুলার ফ্রন্ট অফ ইন্ডিয়ার ছাত্র/ক্যাম্পাস শাখা। সংগঠনটি ২০০৯ সালের ৭ নভেম্বর নয়াদিল্লিতে ন্যাশনাল স্টুডেন্টস কনভেনশন - এর সময় চালু করা হয়। এর প্রতিষ্ঠাতা সভাপতি ছিলেন তামিলনাড়ুর মুহাম্মদ ইউসুফ। ২০২২ সালের সেপ্টেম্বরে বিজেপি শাসিত ভারত সরকার পপুলার ফ্রন্ট ও ক্যাম্পাস ফ্রন্ট অফ ইন্ডিয়াসহ অন্যান্য সাতটি সংশ্লিষ্ট সংগঠনকে নিষিদ্ধ ঘোষণা করে।

তথ্যসূত্র

২০০৯-এ দিল্লিতে প্রতিষ্ঠিত
ভারত ভিত্তিক ইসলামি সংগঠন
ভারতের ছাত্র সংগঠন
ভারতের রাজনৈতিক দলের ছাত্র শাখা
শ্রেষ্ঠ অভিনেত্রী বিভাগে ক্রিটিকস চয়েস চলচ্চিত্র পুরস্কার

শ্রেষ্ঠ অভিনেত্রী বিভাগে ক্রিটিকস চয়েস চলচ্চিত্র পুরস্কার হল ক্রিটিক চয়েস অ্যাসোসিয়েশন (সিসিএ) প্রদত্ত বার্ষিক ক্রিটিকস চয়েস চলচ্চিত্র পুরস্কারের একটি বিভাগ। ১৯৯৫ সালে ১ম ক্রিটিকস চয়েস পুরস্কার আয়োজনে প্রথম এই পুরস্কার প্রদান করা হয়। ২০০১ সাল পর্যন্ত কোনো আনুষ্ঠানিক মনোনীত প্রার্থী ঘোষণা করা হয়নি। বর্তমানে বার্ষিক ছয়জনকে মনোনয়ন দেওয়া হয়। ২০০৮, ২০০৯ ও ২০১৮ সালে তিনবার দুইজন অভিনেত্রী যৌথভাবে এই পুরস্কার পেয়েছেন।

এটি একজন অভিনেত্রীর প্রধান চরিত্রে অভিনয়ের জন্য পুরস্কার। পূর্বে চলচ্চিত্রের ধারা অনুযায়ী দুটি ভিন্ন বিভাগে পুরস্কার প্রদান করা হত: একটি হাস্যরসাত্মক চলচ্চিত্রে শ্রেষ্ঠ অভিনেত্রী (২০১২-২০১৯) এবং অন্যটি মারপিটধর্মী চলচ্চিত্রে শ্রেষ্ঠ অভিনেত্রী (২০১২-২০১৯)।

কেট ব্লানচেট সর্বাধিক তিনবার এই পুরস্কার অর্জন করেছেন। এছাড়া হিলারি সোয়াঙ্ক, মেরিল স্ট্রিপ, জুলিঅ্যান মুর, ন্যাটালি পোর্টম্যান, ফ্রান্সেস ম্যাকডোরম্যান্ড ও জেসিকা চ্যাস্টেইন দুইবার করে এই পুরস্কার পেয়েছেন। সাম্প্রতিক পুরস্কার বিজয়ী কেট ব্লানচেট টার (২০২২) চলচ্চিত্রে অভিনয়ের জন্য এই পুরস্কার লাভ করেন।

বিজয়ী ও মনোনীত 

নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেত্রীদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।

১৯৯০-এর দশক

২০০০-এর দশক

২০১০-এর দশক

২০২০-এর দশক

একাধিক বিজয় 
 ৩টি পুরস্কার
 কেট ব্লানচেট

 ২টি পুরস্কার
 হিলারি সোয়াঙ্ক
 মেরিল স্ট্রিপ
 জুলিঅ্যান মুর
 ন্যাটালি পোর্টম্যান
 ফ্রান্সেস ম্যাকডোরম্যান্ড
 জেসিকা চ্যাস্টেইন

একাধিক মনোনয়ন 

২টি মনোনয়ন
 অলিভিয়া কলম্যান
 অ্যাঞ্জেলিনা জোলি
 অ্যামি অ্যাডামস
 এমিলি ব্লান্ট
 কেট উইন্সলেট
 কেরি মুলিগান
 জুলিঅ্যান মুর
 ন্যাটালি পোর্টম্যান
 নেওমি ওয়াটস
 ব্রি লারসন
 মার্গো রবি
 রিজ উইদারস্পুন
 রানে জেলওয়েগার
 লেডি গাগা
 সান্ড্রা বুলক
 হিলারি সোয়াঙ্ক

৩টি মনোনয়ন
 অ্যানেট বেনিং
 জুডি ডেঞ্চ
 জেনিফার লরেন্স
 জেসিকা চ্যাস্টেইন
 ফ্রান্সেস ম্যাকডোরম্যান্ড
 ভায়োলা ডেভিস
 মারিয়োঁ কোতিয়ার
 মিশেল উইলিয়ামস

৪টি মনোনয়ন
 সার্শা রোনান

৫টি মনোনয়ন
 শার্লিজ থেরন

৬টি মনোনয়ন
 কেট ব্লানচেট
 নিকোল কিডম্যান
 মেরিল স্ট্রিপ

আরও দেখুন 
 শ্রেষ্ঠ অভিনেত্রী বিভাগে ইন্ডিপেন্ডেন্ট স্পিরিট পুরস্কার
 শ্রেষ্ঠ অভিনেত্রী বিভাগে একাডেমি পুরস্কার
 নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার
 সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার
 শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার
 শ্রেষ্ঠ প্রধান চরিত্রে অভিনেত্রী বিভাগে স্ক্রিন অ্যাক্টরস গিল্ড পুরস্কার

তথ্যসূত্র

বহিঃসংযোগ 
 ক্রিটিকস চয়েস চলচ্চিত্র পুরস্কার (অফিসিয়াল সাইট)

ব্রডকাস্ট ফিল্ম ক্রিটিকস অ্যাসোসিয়েশন পুরস্কার
ক্রিটিকস চয়েস চলচ্চিত্র পুরস্কার
সেরা অভিনেত্রী বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
উইকিমিডিয়া ইউক্রেন

উইকিমিডিয়া ইউক্রেন হল ইউক্রেনে উইকিমিডিয়া ফাউন্ডেশনের আঞ্চলিক অধ্যায়। সংস্থাটি ৩১শে মে, ২০০৯ সালে তৈরি করা হয়েছিল। এই দিনই প্রথম বার্ষিক সভা অনুষ্ঠিত হয় এবং পরিচালনা বোর্ড নির্বাচন করা হয়।

৩ জুলাই, ২০০৯ সালে  উইকিমিডিয়া ফাউন্ডেশন উইকিমিডিয়া ইউক্রেনকে তার আঞ্চলিক অধ্যায় হিসেবে অনুমোদন প্রদান করে।

১৩ জুলাই ২০০৯ সালে উইকিমিডিয়া ইউক্রেন ইউক্রেনের বিচার মন্ত্রণালয় থেকে সংস্থার নিবন্ধনের একটি প্রশংসাপত্র পায়।

পরিচালনা বোর্ড 

, বোর্ডের সদস্য হিসাবে রয়েছেন:
 ইলিয়া করনিকো (চেয়ারম্যান)
 মাইকোলা কোজলেঙ্কো (কোষাধ্যক্ষ)
 বোহদান মেলনিচুক (সচিব)
 নাটালিয়া লাস্টোভেটস
 আন্তন ওবোজিন
 ওলগা মিলিয়ানোভিচ
 ইহোর মাকোভস্কি

তথ্যসূত্র

বহিঃসংযোগ 
 
 

 
উইকি সম্প্রদায়
কিয়েভ ভিত্তিক সংস্থা
২০২৩ সাফ অনূর্ধ্ব-১৬ চ্যাম্পিয়নশিপ

২০২৩ সাফ অনূর্ধ্ব-১৬ চ্যাম্পিয়নশিপ হবে সাফ অনূর্ধ্ব-১৭ চ্যাম্পিয়নশিপের ৮ম সংস্করণ, দক্ষিণ এশিয়ান ফুটবল ফেডারেশন (সাফ) দ্বারা আয়োজিত পুরুষদের অনূর্ধ্ব-১৭ জাতীয় দলের জন্য একটি আন্তর্জাতিক ফুটবল প্রতিযোগিতা। 
এটি ২০২৩ সালের ২-১০ সেপ্টেম্বর ভুটানের থিম্পুতে অনুষ্ঠিত হয়েছিলো।

ভারত ডিফেন্ডিং চ্যাম্পিয়ন। তারা ১৪ সেপ্টেম্বর ২০২২-এ নেপালকে ৪–০ গোলে হারিয়ে আগের মৌসুমের শিরোপা জিতেছে।

অংশগ্রহণকারী দলসমূহ
২০২৩ সালের ২১শে জানুয়ারি তারিখে, ফিফা কর্তৃক ফুটবল শ্রীলঙ্কাকে বরখাস্ত করা হয়েছিল, যার ফলে শ্রীলঙ্কা এই আসরে অংশগ্রহণে অযোগ্য। বাকি ৬টি সাফ দল অংশ নিতে পারবে।

ড্র 
২০২৩ সালের ২২ জুলাই ঢাকার বাফুফে হাউজে গ্রুপ পর্বের ড্র অনুষ্ঠিত হয়।

গ্রুপ সারাংশ

ভেন্যু
চ্যাম্পিয়নশিপটি ভুটানের থিম্পুর চাংলিমিথাং স্টেডিয়ামে অনুষ্ঠিত হয়েছিল।

রেফারি 
রেফারি 

 মোঃ নাসির উদ্দিন
 পেঞ্জোর উগয়েন
 কাবিন ব্যঞ্জনকার
 জাহির হুসেন
 সেন্থিল এন নাথান

সহকারী রেফারি
 সানোয়ার হেম কুমার
 মাধব খাত্রী
 বিকাশ সরকার
 রায়েফ রউফ
 বি. নাগুরকানি

খেলোয়াড়দের যোগ্যতা
১ জানুয়ারি ২০০৭ বা তার পরে জন্মগ্রহণকারী খেলোয়াড়রা টুর্নামেন্টে প্রতিদ্বন্দ্বিতা করার যোগ্য। প্রতিটি দলকে সর্বনিম্ন ১৬ জন এবং সর্বোচ্চ ২৩ জন খেলোয়াড়ের একটি স্কোয়াড নিবন্ধন করতে হবে, যার মধ্যে ন্যূনতম দুইজনকে অবশ্যই গোলরক্ষক হতে হবে।

গ্রুপ পর্ব

 তালিকাভুক্ত সময়গুলি হল ইউটিসি+০৬:০০ ভুটান সময়।

টাইব্রেকার
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:

 যেসকল দলের পয়েন্ট সমান, তাদের ম্যাচে পয়েন্ট;
 যেসকল দলের পয়েন্ট সমান, তাদের গোল পার্থক্য;
 যেসকল দলের পয়েন্ট সমান, তাদের গোল সংখ্যা;
 যেসকল দলের পয়েন্ট সমান, তাদের হেড-টু-হেড গোল পার্থক্য;
 যেসকল দলের পয়েন্ট সমান, তাদের হেড-টু-হেড গোল সংখ্যা;
 যেসকল দলের পয়েন্ট সমান এবং তারা যদি সর্বশেষ ম্যাচে একে অপরের মুখোমুখি হয়, তবে তাদের মধ্যে পেনাল্টি শুট-আউট;
 গ্রুপ পর্বের সকল ম্যাচে সর্বনিম্ন শাস্তিমূলক পয়েন্ট (একটি নির্দিষ্ট ম্যাচে একজন খেলোয়াড়ের জন্য শুধুমাত্র একটি নিয়ম প্রয়োগ করা হবে):
 হলুদ কার্ড = −১ পয়েন্ট;
 এক ম্যাচে দুটি হলুদ কার্ডের জন্য বহিষ্কার = −৩ পয়েন্ট;
 লাল কার্ড = −৩ পয়েন্ট;
 হলুদ কার্ডের পর সরাসরি লাল কার্ড = −৪ পয়েন্ট;
 লটারি।

গ্রুপ এ

গ্রুপ বি

নকআউট পর্ব

বন্ধনী

সেমি-ফাইনাল

ফাইনাল

পরিসংখ্যান

গোলদাতা

পুরস্কার
২০২৩ সাফ অনূর্ধ্ব-১৭ চ্যাম্পিয়নশিপের জন পুরস্কার প্রদান:

বিজয়ী

দলের অবস্থানের চুড়ান্ত পরিসংখ্যান 
এই টেবিলে সমস্ত দলের চূড়ান্ত পরিসংখ্যান বিদ্যমান।

সূত্র:সাফ

আরো দেখুন
পুরুষ
২০২৩ সাফ চ্যাম্পিয়নশিপ
২০২৩ সাফ অনূর্ধ্ব-১৯ চ্যাম্পিয়নশিপ

মহিলা
২০২৩ সাফ অনূর্ধ্ব-২০ মহিলা চ্যাম্পিয়নশিপ
২০২৩ সাফ অনূর্ধ্ব-১৭ মহিলা চ্যাম্পিয়নশিপ

তথ্যসূত্র

২০২৩-এ এশীয় ফুটবল
সাফ অনূর্ধ্ব-১৬ চ্যাম্পিয়নশিপ
২০২৩ সাফ অনূর্ধ্ব-১৯ চ্যাম্পিয়নশিপ

২০২৩ সাফ অনূর্ধ্ব-১৯ চ্যাম্পিয়নশিপ হল সাফ অনূর্ধ্ব-২০ চ্যাম্পিয়নশিপের ৫ম সংস্করণ, দক্ষিণ এশিয়ান ফুটবল ফেডারেশন (সাফ) দ্বারা আয়োজিত পুরুষদের অনূর্ধ্ব-২০ জাতীয় দলের জন্য একটি আন্তর্জাতিক ফুটবল প্রতিযোগিতা। নেপালে এটি ২১ থেকে ৩০ সেপ্টেম্বর ২০২৩ এর মধ্যে অনুষ্ঠিত হয়েছিল।

অংশগ্রহণকারী দলসমূহ 
২০২৩ সালের ২১শে জানুয়ারি তারিখে, ফিফা কর্তৃক ফুটবল শ্রীলঙ্কাকে বরখাস্ত করা হয়েছিল, যার ফলে শ্রীলঙ্কা এই আসরে অংশগ্রহণে অযোগ্য। বাকি ৬টি সাফ দল অংশ নিতে পারবে।

ড্র 
২০২৩ সালের ২২ জুলাই ঢাকার বাফুফে হাউজে গ্রুপ পর্বের ড্র অনুষ্ঠিত হয়।

গ্রুপ সারাংশ

ভেন্যু
চ্যাম্পিয়নশিপটি নেপালের কাঠমান্ডুের  দশরথ রঙ্গশালায় অনুষ্ঠিত হবে।

ম্যাচ রেফারি
রেফারি

 নাদিম হোসেন
 আস্থা আদিত্য পুরকায়
 সবুজ কুমার দাস
 আদনান আনজুম 
 নবীন মহারজান
 পেমা শেওয়াং

সহকারী রেফারি
 শাহীম হোসেন
 যাদব কিষাণ কানহাইয়া
 এম সাওয়ান্ত দীপেশ
 পাসং পাসং
 শরীফ এসএম জুনায়েদ
 মেহবুব আলী

খেলোয়াড়দের যোগ্যতা
১ জানুয়ারি ২০০৪ বা তার পরে জন্মগ্রহণকারী খেলোয়াড়রা টুর্নামেন্টে প্রতিদ্বন্দ্বিতা করার যোগ্য। প্রতিটি দলকে সর্বনিম্ন ১৬ জন এবং সর্বোচ্চ ২৩ জন খেলোয়াড়ের একটি স্কোয়াড নিবন্ধন করতে হবে, যার মধ্যে ন্যূনতম দুইজনকে অবশ্যই গোলরক্ষক হতে হবে।

গ্রুপ পর্ব
 তালিকাভুক্ত সময়গুলি হল ইউটিসি+০৫:৪৫ নেপাল সময়।

টাইব্রেকার
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:

 যেসকল দলের পয়েন্ট সমান, তাদের ম্যাচে পয়েন্ট;
 যেসকল দলের পয়েন্ট সমান, তাদের গোল পার্থক্য;
 যেসকল দলের পয়েন্ট সমান, তাদের গোল সংখ্যা;
 যেসকল দলের পয়েন্ট সমান, তাদের হেড-টু-হেড গোল পার্থক্য;
 যেসকল দলের পয়েন্ট সমান, তাদের হেড-টু-হেড গোল সংখ্যা;
 যেসকল দলের পয়েন্ট সমান এবং তারা যদি সর্বশেষ ম্যাচে একে অপরের মুখোমুখি হয়, তবে তাদের মধ্যে পেনাল্টি শুট-আউট;
 গ্রুপ পর্বের সকল ম্যাচে সর্বনিম্ন শাস্তিমূলক পয়েন্ট (একটি নির্দিষ্ট ম্যাচে একজন খেলোয়াড়ের জন্য শুধুমাত্র একটি নিয়ম প্রয়োগ করা হবে):
 হলুদ কার্ড = −১ পয়েন্ট;
 এক ম্যাচে দুটি হলুদ কার্ডের জন্য বহিষ্কার = −৩ পয়েন্ট;
 লাল কার্ড = −৩ পয়েন্ট;
 হলুদ কার্ডের পর সরাসরি লাল কার্ড = −৪ পয়েন্ট;
 লটারি।

গ্রুপ এ

গ্রুপ বি

নকআউট পর্ব

বন্ধনী

সেমি-ফাইনাল

ফাইনাল

পরিসংখ্যান

গোলদাতা

পুরস্কার
২০২৩ সাফ অনূর্ধ্ব-১৯ চ্যাম্পিয়নশিপের জন্য পুরস্কার প্রদান:

বিজয়ী

দলের অবস্থানের চুড়ান্ত পরিসংখ্যান 
এই টেবিলে সমস্ত দলের চূড়ান্ত পরিসংখ্যান বিদ্যমান।

সূত্র:সাফ

আরো দেখুন
২০২৩ সাফ অনূর্ধ্ব-২০ মহিলা চ্যাম্পিয়নশিপ
২০২৩ সাফ চ্যাম্পিয়নশিপ
২০২৩ সাফ অনূর্ধ্ব-১৬ চ্যাম্পিয়নশিপ
২০২৩ সাফ অনূর্ধ্ব-১৭ মহিলা চ্যাম্পিয়নশিপ

তথ্যসূত্র

২০২৩-এ এশীয় ফুটবল
সাফ অনূর্ধ্ব-১৮ চ্যাম্পিয়নশিপ
২০২২-২৩ ভারতীয় ফুটবল
২০২২-এ বাংলাদেশী ফুটবল